Si vestræ charitatis affectus, si viscera pietatis, si vbera misericordiæ erga me qualemcumque seruum vestrum  ministrum vigent, nunc precor experiar. Vnde absens corpore, præsens spiritu, pedibus sanctitatis vestræ toto me cordis affectu prosterno:  vt a vobis audiri merear, quantis possum precibus imploro. Ancilla Dei carnalis mater mea, spiritualis soror vestra, Marciniacensis monacha Raingarda, post diutinam  optimam cum sanctis sororibus conuersationem, secundum Domini voluntatem, vij. Kal. Iulij commune debitum mortis in sancta confessione exoluit. Quæ quoniam dimissis omnibus ad vos specialiter de seculi naufragio confugit,  in vobis totam spem salutis suæ reposuit: non solum meis precibus, sed  ipsius deuotioni debetis, vt animæ illius ad æternum translatæ iudicium succurratis. Orat ergo  per filium mater,  pro matre filius: vt tricenarius Missarum ei per loca vbi possibile fuerit, persoluatur,  xij pauperes reficiantur. Reliqui sacerdotes duas pro eius requie Missas decantent, absque officio  Missa generali, quæ iuxta morem agitur:  exceptis his quæ charitas Dei diffuderit in cordibus vestris, per Spiritum sanctum, qui datus est vobis.